Willy Johansson

Willy Johansson, (født 2. mai 1921 på Jevnaker, død 6. november 1993) var en norsk glassdesigner.«Willy Johansson» i Norsk kunstnerleksikon. Oslo, 1982–86 Hans «produksjon av bruksglass og kunstglass strekker seg over fire tiår, og hans portefølje er stor og variert»Bonytt, 2008 I glassets tjeneste


Han var tredje generasjons glassarbeider, og arbeidet ved glasshytten på Hadeland Glassverk fra 1936. Han var elev ved SHKS 1939–42, og var deretter ansatt ved glassverket fra 1942, som designer fra 1947 til han ble pensjonist i 1988.

Hans kunstneriske virksomhet omfattet både formgivning av «den enkle, billige hverdagsvaren, det eksklusive glasserviset og det unike kunstglasset.» Sammen med Hermann Bongard, Severin Brørby og Arne Jon Jutrem var han engasjert i «den fornyelse av norsk kunstglass som fant sted på Hadeland i 1950-årene». Hans serie med sepiafargede vaser og boller mottok gullmedalje på Triennalen i Milano 1957.nasjonalmuseet.no Nasjonalmuseets studiesamlinger: Bolle  I løpet av tiden ved glassverket tegnet Johansson hele 38
vinserviser og bearbeidet også noen tidligere modeller, som Tangen og Maihaugen. «I 50-årene hadde glassverket stor suksess med Johanssons nyskapende utnyttelse av pressglassteknikken, i seriene Siri og Leda.»«Glasskunstner minnes». Aftenposten, 30.9.1994bilder av «Siri»-serien på bloggen Tingleter

13 av hans arbeider mottok Merket for god design 1966–72 og en serie med vinglass kalt «Tangen» mottok Klassikerprisen for god design i 2002.norskdesign.no Søk i designpriser Han er innkjøpt av samtlige kunstindustrimuseer i Norden og flere andre, blant annet Corning Museum of Glass, New York. Han hadde separatutstillinger i Kunstnernes Hus 1966, Nordenfjeldske Kunstindustrimuseum 1966, Vestlandske Kunstindustrimuseum 1967 og i Drammens Kunstforening 1967. Ved Triennalen i Milano mottok han diplom i 1954, gullmedalje i 1957 og sølvmedalje i 1960. Sammen med Jacob Prytz mottok han Jacobprisen det første året den ble utdelt, i 1957.Leena Mannila. God form i Norge, Jacob-prisens vinnere 1957–1995. Messel forlag / Norsk Form, 1996. ISBN 82-452-0011-5. (ebok)

 Referanser 

Kategori:Norske glasskunstnere